Siiski, lõpetuseks midagi positiivset. Nagu lumme uppunud Eestis võib mainida hääd talvespordiilma, kiidaks siinkohal vihmaga ellu ärganud loodust. Me sihtkohas mägedes, Collinsvilleґi linnakeses kohtab tavalistel jõuludel purukuiva kollakaspruuniks kõrbenud maad, metsapõlenguid ja metsikut kuumust, mis ööselgi magada ei lase. "Tuleks mõnigi millimeeter vihma!" ohatakse igatsevalt. Tänavu naudime aga mõnusat niisket normaalse temperatuuriga suveilma.  Niipalju kui ilmataat välja  laseb, hingame vihmakarget õhku, käime ujumas tulvaveest vahutavas mägiojas ning imetleme rõõmsalt helerohelist ümbrust. Seda ilmestavad värsket kraami kurguni täis veise-, hobuse- ja kitsekarjad.